cyanic-selkie/wikianc huggingface dataset:
Evolución molecular
A orixe de novos xenes
Xenes orixinados de novo. Os novos xenes poden orixinarse tamén a partir de ADN que previamente era non codificante. Por exemplo, Levine e colegas informaron a orixe dos cinco novos xenes no xenoma de D. melanogaster a partir de ADN non codificante. Unha formación de xenes de novo similar viuse tamén noutros organismos como os lévedos, rice e humanos. Os xenes de novo poden evolucionar a partir de transcritos que son xa expresados a baixos niveis. A mutación dun codón de stop a un codón regular ou a un cambio de pauta pode causar que se forme unha proteína ampliada que inclúe unha secuencia previamente non codificante.
Filoxenética molecular
A sistemática molecular é o produto dos campos tradicionais da sistemática e a xenética molecular. Usa secuencias de ADN, ARN, ou proteínas para resolver cuestións en sistemática, é dicir, sobre as clasificacións científicas correctas ou taxonomía desde un punto de vista da bioloxía evolutiva.
As forzas que impulsan a evolución
Dependendo da importancia relativa asignada ás distintas forzas evolutivas, hai tres perspectivas que dan explicación á evolución molecular, que son:
Relación coa evolución dos ácidos nucleicos
A evolución das proteínas está incuestionablemente ligada a cambios e selección en polimorfismos do ADN e mutacións porque as secuencias de proteínas cambian en resposta a alteracións na secuencia de ADN. As secuencias de aminoácidos e as de ácidos nucleicos non mutan ao mesmo ritmo. Debido á natureza dexenerada do código xenético no ADN, as bases poden cambiar sen afectar á secuencia de aminoácidos. Por exemplo, hai seis codóns que codifican a leucina. Así, malia a diferenza nas taxas de mutación, é esencial incorporar a evolución dos ácidos nucleicos á discusión da evolución das proteínas. A finais da década de 1960, dous grupos de científicos (Kimura en 1968, e King e Jukes en 1969) propuxeron independentemente que a maioría dos cambios evolutivos observados nas proteínas eran neutros. Desde entón, a teoría neutralista foi ampliada e debatida.
Nocardia
Patoxenia
O tratamento máis común é con antibióticos con sulfonamida (xeralmente trimetoprim-sulfametoxazole). Nalgúns casos utilízase Minocycline, imipenem e amicacina. O Linezolid é moi efectivo pero é caro e ten efectos secundarios importantes
Convergencia Democrática de Castilla y León
Os membros de CDCL e a antigos membros do CDS se uniron á Unidad Regionalista de Castilla y León (URCL) para formaren unha coalición chamada Democracia Regionalista de Castilla y León, que participa nas elección autonómicas e municipais de 2015 na devandita comunidade autonóma.
Carl von Linné (fillo)
Carl von Linné Fillo ou Carolus Linnaeus Filius, tamén coñecido como Carl von Linné o Mozo, nado en Falun, Condado de Dalarna, Suecia, o 20 de xaneiro de 1741, e finado en Uppsala o 1 de novembro de 1783, foi un naturalista sueco, fillo do famoso sistemático de mesmo nome Carl von Linné ou Carolus Linnaeus (1707 – 1778).
Abreviatura
A abreviatura L. f. emprégase para recoñecer a como autoridade na descrición e taxonomía en botánica.
Igrexa de San Francisco de Betanzos
Sepulcro de Fernán Pérez de Andrade
O sartego está levantado do chan sobre os animais representativos dos Andrade: un oso e un xabaril, a modo de basas. Á cabeceira e no pé, o escudo de armas dos Andrade, e, nos laterais, diversas escenas de caza do xabaril.
Sobre o sartego, a lauda representa a figura xacente do cabaleiro, vestido de armadura e en posición de repouso. O busto descansa sobre dous coxíns e os pés sobre dous cans de caza que agochan baixo eles outros dous cans; aínda hai outros tres cans, dous no costado dereito da figura e un no esquerdo. Catro anxos axeonllados velan o cadáver, un sostendo un incensario e os tres restantes lendo libros de salmos. A man dereita de Fernán repousa sobre o corazón e a esquerda sostén a empuñadura da espada, que mostra no seu pomo o risco de Salomón, símbolo máxico e protector.
Marie-Louise Lachapelle
Carreira
Mentres a súa nai aínda vivía, reorganizárase a sala de maternidade, e Lachapelle asistía a súa nai como matrona xefa asociada. Á idade de doce anos, xa asistía en partos complicados.
Xudas Iscariote
Historia da relixión
Os investigadores que seguen o método histórico crítico (Jonh P. Meier, James D. G. Dunn, Gerd Theissen, Whright...) coinciden en dous feitos históricos para eles incontrovertibles:
Motivacións de Xudas
A piedade popular ve tamén no suposto carácter avaricioso de Xudas o pecado de cobiza para recibir as trinta moedas, esquecéndose que Xudas as devolveu presa da anguria e o arrepentimento.
Retzius
O apelido Retzius pode referirse a:
Ferrari Portofino
Presentación
En Hong Kong, o Portofino presentouse a finais de marzo de 2018, converténdose na terceira vez na historia de Ferrari en presentar un novo coche no Hotel Peninsula de Hong Kong (Enzo no 2003, seguido do FF no 2010). A diferenza de ocasións anteriores nas que a presentación do vehículo ocorreu só nunha parte do vestíbulo da planta baixa, a presentación do Portofino ocupou toda a área da planta baixa do hotel, onde algúns outros modelos de Ferrari tamén estaban estacionados fóra da zona de entrega e unha iluminación creativa e o logotipo do "cabalo rampante" de Ferrari tamén se proxectou nas paredes exteriores do hotel. Amosouse un modelo de volante á esquerda, especificado na China, que presenta un menú chinés simplificado, un movemento raro para Ferrari xa que non todas as rexións asiáticas de lingua chinesa recibirían o menú en chinés. Os prezos do Portofino en Hong Kong (a partir de abril de 2018) comezan desde HK $ 3,5 millóns, e as entregas están programadas para finais de ano. A finais de xuño de 2018 descubriuse por primeira vez un modelo co volante á dereita no evento de lanzamento na cidade do 488 Pista a finais de xuño de 2018.
Paulo Ríos Santomé
Paulo Ríos Santomé, coñecido como Kai, nado en Moaña en 1993, é un político galego do BNG.
Complexo proteico
Grazas á proximidade dos encimas nun complexo, pode mellorarse enormente a velocidade e selectividade das interaccións de unión entre complexos encimáticos e substratos, o que fai que aumente a eficiencia no funcionamento celular. Desafortunadamente, moitas das técnicas utilizadas para romper e fraccionar as células e illar proteínas causan a destrución de moitos destes grandes complexos, o que fai máis difícil determinar os compoñentes dun complexo. Exemplos de complexos proteicos son o proteasoma utilizado para a degradación molecular e a maioría das ARN polimerases. Nos complexos estables, as interfaces hidrofóbicas amplas entre proteínas normalmente deixan tapadas áreas da superficie das proteínas maiores de 2 500 ángstroms cadrados.
Proteínas esenciais en complexos proteicos
miniatura|dereita|250px|As proteínas esenciais en complexos proteicos de lévedos aparecen de forma moito menos aleatoria que a esperada estatisticamente. Modificado de Ryan et al. 2013
Proteínas homomultiméricas e heteromultiméricas
As subunidades dunha proteína multimérica poden ser idénticas ás dunha proteína homomultimérica (homooligomérica) ou diferentes ás dunha proteína heteromultimérica. Moitas proteínas de membrna e solubles forman complexos homomultiméricos na célua, e a maioría das proteínas de Protein Data Bank son homomultiméricas. Os homooligómeros son responsables da diversidade e especificidade de moitas vías, e poden mediar e regular a expresión xénica, a actividade de encimas, canles iónicas, receptores, e procesos de adhesión celular.
Pasaxes, A Torre, Vilalba
Pasaxes é un lugar da parroquia da Torre, no concello lugués de Vilalba, na comarca da Terra Chá.
Provincias de Nova Zelandia
Uso moderno dos antigos nomes
É importante mencionar que os distritos provinciais teñen límites diferentes aos das actuais rexións, por exemplo, a rexión de Manawatu-Wanganui está no seu maior parte no distrito provincial de Wellington.
Medalla Anders Retzius
A medalla Anders Retzius foi un premio concedido pola Sociedade Sueca de Antropoloxía e Xeografía a un xeógrafo ou a un antropólogo. O seu nome foi unha homenaxe ao antropólogo e anatomista sueco Anders Adolph Retzius. A partir de 2015 a medalla non foi nunca máis concedida.
Pow wow
miniatura|350px|Grande entrada no Pow wow de Omaha en 1983. miniatura|350px|Bailaríns tradicionais en Montana, 2007. Un pow wow (also powwow ou pow-wow) é unha reunión dos pobos indíxenas de Norte América. O termo deriva da palabra na lingua narragansett powwaw, que significa "líder espiritual". Un pow-wow moderno é un tipo de evento específico onde os nativos americanos/primeiras nacións se reúnen para bailar, cantar, socializar e honrar a súa cultura. Xeralmente hai unha competición de danza, con significativos premios económicos. Pow wows teñen unha duración variable de entre seis horas e tres días. Os pow wows de ocasións especiais poden durar ata unha semana.
Pataca (moeda)
Pataca de Macau
O Goberno de Macau, querendo crear a súa propia moeda oficial, autorizou, en 1901, o Banco Nacional Ultramarino (BNU) a emitir billetes coa denominación de patacas. Os primeiros billetes impresos comezaron a entrar en circulación en 1906 e 1907. A súa cotización está indexada á cotización do dólar de Hong Kong.
Así, a pataca tornouse dende entón a moeda oficial de Macau, substituíndo o real ao troco de 1 pataca = 450 reais.
A partir de 1995, o Banco da China é tamén responsabel da emisión de billetes. .
A pataca atópase oficialmente indexada ao dólar de Hong Kong, cuxa circulación en Macau é libre. A taxa de troco é de MOP$103,20 para HK$100, cunha lixeira variación ata o 10%. Cerca de 12 a 13 Patacas equivalen a 1 euro e cerca de 7,8 a 8 Patacas a 1 dólar americano. .
Agustín García Calvo
Traxectoria
Realizou estudos de Filoloxía Clásica na Universidade de Salamanca, onde estudou coa primeira promoción de alumnos do mestre da filoloxía clásica española, Antonio Tovar. Doutorouse en Madrid aos 22 anos cunha tese titulada Prosodia y métrica antiguas. En 1951 exerceu como profesor catedrático de instituto. En 1953 ocupou unha cátedra de linguas clásicas en Sevilla e en 1964 na Universidade Complutense de Madrid, ata que a ditadura franquista o separou da cátedra madrileña en 1965 xunto a Enrique Tierno Galván, José Luis López-Aranguren e Santiago Montero Díaz por prestaren apoio ás protestas estudantís. José María Valverde e Antonio Tovar renunciaron a cadansúas cátedras voluntariamente como protesta contra esta medida. García Calvo exiliouse en París, onde foi profesor na Universidade de Lille e no Collège de France. Tamén traballou como tradutor para a editorial Ruedo Ibérico. Na capital francesa coordinou un parladoiro político no café La boule d'or do Barrio Latino. En 1976 foi restablecido na súa cátedra, na que permaneceu ata xubilarse en 1992. Despois foi profesor emérito da UCM.
Como poeta publicou, entre outras, Canciones y soliloquios, Más canciones y soliloquios, Del tren (83 notas o canciones), Libro de conjuros, Ramo de romances y baladas, Sermón de ser y no ser, Valorio 42 veces, Relato de amor ou 4 canciones de amor perdido y el cínife. É autor de varias pezas dramáticas como Ismena, Rey de una hora e Baraja del rey don Pedro (pola que recibiu o Premio Nacional de Literatura Dramática de 1999).
Tamén editou varias series de artigos e colaboracións periodísticas que recollen diversos ataques contra aspectos da sociedade actual, tales como Contra la Familia, Contra la Pareja, Contra la Paz, Contra la Democracia, Análisis de la Sociedad del Bienestar, Noticias desde abajo e Que no, que no.
Vilassar de Dalt
Vilassar de Dalt é un municipio de Cataluña, España, pertencente á provincia de Barcelona, na comarca do Maresme. A localidade está situada na zona interior, entre os municipios de Cabrils, Òrrius, Premià de Dalt e Vilassar de Mar, a uns 10 km de Mataró e a 20 km de Barcelona.
Igrexa da Santísima Trindade de Ourense
Descrición
Foi fundada entre finais do século XII e comezos do XIII a carón do hospital de peregrinos, o Hospital de San Roque, do que xa se ten noticias a comezos do século XII. Nos séculos XV e XVI leváronse a cabo as reformas que lle deron o aspecto actual, con dúas características torres cilíndricas na fachada principal que lle outorgan un aspecto de castelo; unha delas, a da esquina norte, sostén un corpo cadrado de campás. Foi entón cando se engadiron á cabeceira, que dá á rúa do Pai Benito Feijoo, uns recios contrafortes e unha crestería con pináculos de estilo gótico-flamíxero que percorre a cornixa.
miniatura|esquerda|150px|Bóveda de crucería e retablo renacentista da Capela Maior. Ao desaparecido hospital pertence a porta do adro exterior, trasladado aquí desde a súa localización orixinal na Alameda, onde na actualidade se atopa o edificio de Correos. Obra renacentista do século XVI, consiste nun arco de medio punto enmarcado por dúas columnas acanaladas e con dous medallóns representando aos médicos Hipócrates e Galeno. Posúe tímpano triangular, cun fornelo acollendo a imaxe pétrea de San Roque, nos extremos dúas figuras fantásticas en representación do mal, e no vértice, un anxo. Na parte posterior da porta hai unha pequena escultura da Piedade. O adro dá acceso ao recinto da igrexa, onde se ergue un cruceiro plateresco con imaxes de Cristo e a Piedade.
O Calvario, Guillarei, Tui
O Calvario é un lugar da parroquia de Guillarei, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 31 habitantes (18 homes e 13 mulleres), un aumento de 3 habitantes respecto ao ano 1999.
SST Records
Primeiros anos
Greg Ginn creou Solid State Tuners (SST) cando tiña 12 anos. SST era un negocio de pedidos por correo que vendía equipos de radio da segunda guerra mundial modificados. A empresa era pequena pero prosperou durante os seus primeiros anos.
En 1976 Ginn formou a banda de punk rock Panic. Panic gavou oito cancións en xaneiro de 1978, pero ningún selo se interesou en editar ese material agás a discográfica dos Ánxeles Bomp! Records. Cara finais de ano Bomp aínda non accedera formalmente a pubicar a súa música nun disco, polo que Ginn decidiu que tiña a suficiente experiencia nos negocios con SST como para publicalo el mesmo. SST Records editou a música gravada pola banda de Ginn (agora chamada Black Flag) como o EP Nervous Breakdown en xaneiro de 1979.
Expansión e diversificación
En 1986 Ginn mercoulle New Alliance Records a Mike Watt, que fundara o selo con D. Boon. Ginn e SST procederon a reeditar con SST algúns dos lanzamentos clave de New Alliance; álbums de Descendents, o Land Speed Record de Hüsker Dü, e todos os lanzamentos de Minutemen con ese selo. Unha vez feito convertería a New Alliance nunha etiqueta baseada ao redor de edicións de jazz pouco convencional, rock e palabra falada.
Descenso da fama
En 2002 Ginn asinou un novo contrato de distribución con Koch Records e prometeu material novo dos seus distintos proxectos musicais. En 2006 o distribuidor dixital independente The Orchard anunciou que 94 títulos do fondo de catálogo de SST estarían dispoñibles en servizos dixitais como eMusic e a iTunes Music Store.
Partido Regionalista de Castilla y León
Historia
O PRCAL votou na asemblea do partido a finais de setembro de 2014 solicitar a súa integración en Ciudadanos. Finalmente o partido tomou a decisión de disolverse a finais dese mes de setembro, pasando os seus afiliados e as súas agrupacións locais e provinciais a formar parte do partido político Ciudadanos.
Exército bizantino
A organización do exército: os themata
Nos séculos seguintes, para evitar o poder excesivo dos estrategos debido ao gran tamaño dos themas, os emperadores León III, Teófilo e León VI dividiron os themas en áreas máis pequenas. No século X, baixo o reinado de Constantino VII Porfiroxéneta está documentada a existencia de 28 temas:
Nesta época xa se perdeu definitivamente Sicilia. Chipre era un condominio administrado xuntamente co califa de Bagdad, e seguiríao sendo ata que en 965 foi reconquistado para o Imperio por Nicéforo II Focas. A capital, Constantinopla, estaba baixo a autoridade dun eparca e protexida polos numerosos tágmata e forzas de policía.
Ducado de Calabria
A longa contenda entre árabes e bizantinos
Logo o novo estratego de Calabria e Longobardia Mariano Arxiro asinou un novo tratado de paz no 955-956, que preve o restablecemento do tributo e a construción, por primeira vez, dunha mesquita en Reggio con dereito de asilo para os musulmáns. Con todo, o tratado non fixo que terminasen as incursións sarracenas: mesmo o ano seguinte o stratego debía fuxir ante as tropas conxuntas de al-Kalbī e do seu irmán Ammâr.
O thema
200px|right|miniatura|Mapa do thema sobre o ano 1000. No período que vai do 938 ao 956 o ducado foi elevado a thema, substituíndo o thema de Sikelia (ou Sicilia, xa completamente dominada polos árabes); a capital do thema permanece en Reggio. O thema resulta dividida en tres turmas, á súa vez subdividida en bandas ou drungos: só unha das turmas ten sido identificada con precisión, trátase da chamada das Salinas (coincidente en parte coa actual piana de Gioia Tauro), que ten como capital a cidade de Sant'Agata (actual Oppido Mamertina) fundada no 1044.
No 1025 está presente en Reggio un exército bizantino comandado polo chambelán eunuco Orestes en cuxas filas militan tropas do thema de Macedonia e mercenarios estranxeiros para usar na conquista de Sicilia, pero a expedición resólvese nun fracaso. No 1029 o catapano Cristóforo Burgaris foi vencido na veciñanza de Reggio polos árabes e despois, no 1031, ocúpase Cassano onde foi vencido tamén o catepano Poto Arxiro ; o estalido dunha guerra civil no emirato siciliano provoca o fin, definitivo, das correrías provenientes de Sicilia.
Gaeltacht
miniatura|250px|{{legend|#008B45|Rexións de Irlanda recoñecidas oficialmente como Gaeltacht.}} miniatura|220px|Sinal indicativo dunha zona Gaeltacht (en [[Inis Oírr).]] Gaeltacht ou Gaedhealtacht (en plural Gaeltachtaí ou Gaedhealtachtaí) é un termo en lingua irlandesa que se emprega para identificar as áreas onde se fala irlandés de xeito maioritario. En Irlanda úsase para referirse de forma individual ou colectiva aos distritos onde o goberno recoñece que a lingua é vernácula ou a lingua maioritaria dos fogares. Os límites dos Gaeltachtaí inclúen tamén unha importante porcentaxe de falantes de inglés dende os tempos das colonizacións de Irlanda.
Société française de numismatique
En 2018 foi elixida presidenta da sociedade a investigadora numismática e profesora universitaria Catherine Grandjean, directora da revista Revue Numismatique desde 2014.
Société française de numismatique et d’archéologie
Desde o primeiro número da revista xa se formulara o proxecto dunha sociedade académica cuxo único interese fose a numismática, obxectivo que se alcanzou en 1865, baixo o nome de Société française de numismatique et d’archéologie, con Gustave Ponton d'Amécourt como primeiro presidente da entidade. A sociedade funcionaba inicialmente como un club que se reunía catro veces cada mes nas súas instalacións (preto do Boulevard Saint-Germain, en París), onde os socios dispuñan dunha biblioteca e se empezaba a conformar unha pequena colección de moedas. O número de membros foi medrando axiña, chegando a 650 en 1869, antes de vivir, entre 1860 e 1880, un período de crise marcado por un descenso da afiliación e as dificultades financeiras.
Société française de numismatique
En 1897, a Sociedade aprobou uns novos estatutos e adquiriu a denominación actual de Société française de numismatique. A partir deste momento estreitou os lazos con entidades estranxeiras similares e tamén con outras como a Universidade A Sorbona e a Monnaie de Paris. En 1924 foi recoñecida como establecemento de utilidade pública.
Jeton de vermeil
O deseño da medalla elaborouno en 1932 Lucien Bazor, naquel momento gravador xeral das moedas francesas na Monnaie de Paris.
Ferrari GTC4Lusso
GTC4Lusso (2016-2020)
Do mesmo xeito que o seu predecesor, o GTC4Lusso é un shooting brake de 3 portas cunha transmisión con tracción total e funciona cun Motor V12 dianteiro.
O GTC4Lusso presentouse no Salón do Automóbil de Xenebra 2016.
Deseño
A parte traseira presenta as luces traseiras circulares cuádruplas características de Ferrari (vistas por última vez no F430) e o interior contén un deseño conceptual de cabina dobre, que separa a cabina do condutor da cabina do pasaxeiro por un separador central. A parte dianteira do coche ten unha única reixa que proporciona todo o arrefriamento necesario.
Copa EHF
miniatura|Copa EHF. A Copa EHF foi unha competición entre clubs de balonmán europeos organizada pola Federación Europea de Balonmano (EHF), que se disputou anualmente dende a tempada 1993-94 ata a 2011-12 e na que competían representantes das Ligas Europeas de Balonmán, se ben dende a tempada 1981-82 se disputou baixo o nome de Copa IHF e nela competiron equipos non europeos. Estaba considerada a terceira competición a nivel continental pola categoría dos clubs que participaban nela, trala Liga de Campións e a Recopa de Europa.
Nas súas orixes, estaba organizada pola Federación Internacional de Balonmán (IHF), ata a tempada 1992-93 e participaban tamén clubs non europeos. Durante este período a competición era denominada Copa IHF.
Antonio Garrido Villazán
Traxectoria
Colaborou en La Ilustración Española y Americana, da que foi director; foi correspondente de Le Petit Parisien e Le Journal. Traduciu e adaptou La segunda mujer, a obra do dramaturgo inglés Arthur Wing Pinero que foi estreada no Teatro Español de Madrid en 1906. É autor de Tratado de geografía, Topografía militar, Notas estratégicas, Vocabulario español-francés-inglés-alemán e un Diccionario práctico.
Mozilla Application Suite
Mozilla Application Suite (orixinalmente coñecido como Mozilla, comercializado como Mozilla Suite) era unha multiplataforma integrada nunha suite de internet. O seu desenvolvemento foi iniciado por Netscape Communications Corporation, antes da súa adquisición por AOL. Estaba baseado no código fonte de Netscape Communicator. O desenvolvemento estivo liderado pola Organización Mozilla dende o 1998 ata o 2003 e pola Fundación Mozilla dende o 2003 ata o 2006. Foi substituído pola suite de internet SeaMonkey (SeaMonkey foi o nome código orixinal para o proxecto), unha suite de internet impulsada pola comunidade, que está baseada no mesmo código fonte e continuou a ser desenvolvido cos novos códigos base de Mozilla.
Rumbo, Celas, Culleredo
Rumbo é un lugar da parroquia de Celas no concello coruñés de Culleredo na Comarca da Coruña. Segundo o INE en 2016 tiña 66 habitantes (35 homes e 31 mulleres).
Piper
Ecoloxía
As pementeiras adoitan dominar a flora do ecosistema onde se achan.
Wachau
Wachau é unha rexión austriaca, composta dunha paisaxe montañosa atravesada polo val do río Danubio. Posúe aproximadamente 30 km de lonxitude, quedando comprendida entre as cidades de Melk e Krems no estado de Baixa Austria, situado a aproximadamente 80 km de Viena. É un dos principais destinos turísticos de Austria, sendo recoñecido como Patrimonio Mundial pola UNESCO.
Premià de Dalt
Historia
Calcúlase que o primeiro antecedente histórico do que hoxe é Premià de Dalt data de finais do século V aC e foi un poboado fundado polos laietanos. Actualmente consérvanse restos dun poboado ibérico no Turó da Cadira del Bisbe que data dos séculos V e I aC
Teísmo (filosofía)
Na filosofía e a relixión, o teísmo (do grego theos, "deus") é o pensamento, doutrina ou crenza na existencia dun deus ou deuses.
Voo 800 de TWA
Accidente
O avión do accidente, un Boeing 747-131 con rexistro N93119, fora fabricado por Boeing en xullo de 1971; fora pedido por Eastern Air Lines, pero despois de que a aeroliña cancelase o seu pedido de 747 o avión foi mercado por TWA. O aparello completara 16 869 voos con 93 303 horas de operación. O día do accidente o avión saíu de Atenas como o voo 881 de TWA e chegou ao Aeroporto Internacional John F. Kennedy sobre as 4:38 pm. O avión repostou combustible e cambiou a tripulación; os novos tripulantes eran o capitán de 58 anos Ralph G. Kevorkian, o capitán de 57 anos Steven E. Snyder e o enxeñeiro de voo de 63 anos Richard G. Campbell (todos eles con moita experiencia en TWA), ademais do enxeñeiro de voo de 25 anos en proceso de adestramento Oliver Krick.
Varios barcos civís, militares e da policía chegaron á zona do accidente e comezaron a buscar superviventes aos poucos minutos do primeiro impacto coa auga, pero non atoparon ningún, facendo do TWA 800 o segundo peor accidente de aviación nos Estados Unidos nese tempo.
Tampa Bay Rays
Os Tampa Bay Rays son un equipo profesional de béisbol con base en St. Petersburg (Florida), que compite na Major League Baseball (MLB). Actualmente o equipo xoga na conferencia Leste da American League. Dende a súa fundación en 1998 xogan no Tropicana Field. Remataron na derradeira posición en nove das súas primeiras dez tempadas, a primeira tempada dos Rays con máis vitorias que derrotas foi en 2008, cando gañaron o seu primeiro título de división. Gañaron dous títulos de división, en 2008 e 2010.
Ventosela, Ribadavia
Historia
Na Idade de Ferro estableceuse o castro Boubou ou castro da Veiga (coñecido na Idade Media como Castrum Minei, e sendo talvez Abobriga), situado nun outeiro dominando un paso sobre o río Miño. Este castro foi tamén santuario castrexo e atopábase na fronteira co tribo castrexa dos Coelerni.
Pukkila
Pukkila é un municipio de Finlandia situado na rexión de Uusimaa. En 2018 a súa poboación era de 1 915 habitantes. A superficie do termo municipal é de 145,94 km2, dos cales 0,91 km2 son auga. O concello ten unha densidade de poboación de 13,20 hab./km².
O concello é unilingüe en finés.
Soiuz 17
Soiuz 17 foi unha misión espacial tripulada soviética lanzada o 10 de xaneiro de 1975 mediante un foguete Soiuz 11A511 desde o cosmódromo de Baikonur.
Tempada 2016 do Campionato de Galicia de Rally
Calendario
miniatura|250x250px|[[Iván Ares, vencedor das dúas primeiras probas, no Rally de Noia.|alt=]]
APT
APT é considerado a miúdo como unha das mellores características da Debian, téndolle dado a dita distribución a reputación de ser unha "dor para instalar, pero unha alegría para manter", aínda que coa Debian 3.1 e o seu Instalador-Debian (Debian-Installer), a instalación da Debian sería xa hoxe en día demasiado sinxela como para dar por certo isto.
Nayoro
O concello de Nayoro limita cos concellos de Shibetsu, de Shimokawa, de Bifuka (son da subprefectura de Kamikawa); de Horokanai (da subprefectura de Sorachi); e de Ōmu (da subprefectura de Abashiri).
Disco disperso
O disco disperso é unha rexión do Sistema Solar. Na súa parte máis interna solápase co cinto de Kuiper (a 30 UA do Sol) ata unha distancia descoñecida que podería ser de varios centenares de UA e tamén a outras inclinacións por riba e por baixo da eclíptica. Está poboada por un número descoñecido de corpos celestes (descubríronse polo menos noventa) coñecidos co nome de obxectos dispersos ou obxectos do disco disperso (en inglés scattered-disk objects ou SDO), e que forman parte da familia dos obxectos transneptunianos.
Resonancias orbitais
Os obxectos en resonancia orbital con outros corpos non son considerados membros do disco difuso. Algunhas simulacións suxiren que numerosos obxectos poderían estar suxeitos a resonancias orbitais particularmente débiles. É posible que diversos corpos xa observados caian finalmente dentro desta categoría.
Órbitas
miniatura|240px|As órbitas dos obxectos do disco difuso en comparación. Xeralmente, considéranse obxectos dispersos aqueles corpos celestes con semieixes maiores de máis de 50 UA, xa que esta é a distancia aproximada do límite exterior do cinto de Kuiper e dá unha imaxe simplificada do disco disperso como unha rexión en forma de coroa circular que arrodea os KBO. Non obstante, o Minor Planet Center clasifica tamén como obxectos dispersos aqueles corpos con semieixes maiores, entre as 30 e as 50 UA, e perihelios de menos de 25 UA. Estes corpos, que polo seu semieixe maior parecerían obxectos do cinto de Kuiper, posúen excentricidades altas, o que os diferencia da maioría dos KBO. o resto de SDO, os de semieixe maior de máis de 50 UA, tamén adoitan ter excentricidades altas, de xeito que os seus afelios se estenden ata centenares de UA do Sol. Ademais, moitos SDO teñen tamén inclinacións altas, chegando ata os 78° respecto á eclíptica, e dan ao disco disperso unha forma que non se parece en nada á dun disco.
Treboniano Galo
miniatura|Estatua de bronce de Treboniano Galo Treboniano Galo naceu en Termi (Umbría), descendente dunha familia etrusca, no ano 206. Foi emperador romano baixo o nome de Caius Vibius Trebonianus Gallus entre os anos 251 e 253.
A súa elección
No 253 de novo os godos atacan o imperio pero o gobernador da provincia de Mesia (ou Moesia) Emiliano derrótaos e este é proclamado emperador polas lexións.
Cabrils
Economía
A economía tradicional de Cabrils baseábase na agricultura (laranxeiras e hortalizas). Actualmente xa non hai laranxas e os cultivos foron desaparecendo, en beneficio da floricultura (caraveles e rosas especialmente). Respecto da industria, a construción é o sector económico máis importante. Desde os anos 80 o crecemento de Cabrils foi notable ata converterse nunha importante poboación residencial. A edificación de urbanizacións residenciais cambiou a paisaxe do municipio aumentando a función comercial e dos servizos, sendo o segundo municipio coa renda per cápita máis alta de Cataluña con 28.300 euros.
Organización territorial de Nova Zelandia
Historia e base legal
Un consello rexional é un dos consellos rexionais que figuran na parte 1 do anexo 2 da Lei de administración local de 2002. Neste anexo enuméranse os consellos rexionais de Nova Zelandia e a súa Gaceta dos avisos seguintes á súa creación en 1989. A lei de administración local de 2002 tamén os dota de potestades tales como a promoción do desenvolvemento sostible e a situación social, económica, ambiental e cultural das súas comunidades.
Outras funcións
Os Consellos Rexionais tamén teñen a responsabilidade dunha serie de diversas funcións en virtude doutros estatutos:
Reclamacións
Na Antártida Nova Zelandia mantén (aínda que conxelado polo Tratado Antártico) a reclamación sobre a Dependencia Ross incluíndo a Illa Scott, as Illas Balleny, e a Illa Sturge.
Xohana Torres
Obra
Como poetisa está integrada na Xeración das Festas Minervais; como escritora dramática no "Grupo de Enlace"; como narradora, os críticos discuten se a súa novela Adiós, María forma parte ou non da Nova Narrativa, concluíndose que con esta obra se adscribe a este movemento renovador. No ano da súa publicación gaña o Premio Galicia do Centro Galego de Bos Aires e, co seu ensaio sobre San Andrés de Lonxe, o Premio de Etnografía da Deputación da Coruña.
Anthony W. England
Traxectoria
England graduouse en xeoloxía polo Instituto de Tecnoloxía de Massachusetts (MIT) en 1965 e é doutor na mesma materia polo MIT en 1970.
Soiuz 18
Características
Soiuz 18, cos cosmonautas Piotr Klimuk e Vitali Sevastianov a bordo, foi lanzada para ser a segunda nave en acoplarse á estación espacial Saliut 4. Volveu a terra despois de case 63 días en órbita facendo probas e experimentos, aterrando a case 55 km ao leste de Arkalyk (Casaquistán) o 26 de xullo de 1975 ás 14:18 GMT.
Laboratorio Metalúrxico
O Laboratorio Metalúrxico (Metallurgical Laboratory) foi un laboratorio científico na Universidade de Chicago establecido en febreiro de 1942 para estudar o plutonio de recente descubrimento. Investigou a química e metalurxia do plutonio, deseñou o primeiro reactor nuclear da historia para producilo e desenvolveu procesos químicos para separalo doutros elementos. En agosto de 1942 a sección química do laboratorio foi a primeira en separar quimicamente unha mostra de plutonio, e o 2 de decembro dese mesmo ano produciuse a primeira reacción nuclear en cadea controlada no reactor Chicago Pile-1, construído baixo as bancadas do vello estadio de fútbol americano da universidade, Stagg Field.
O Laboratorio Metalúrxico estableceuse como parte do Proxecto Metalúrxico, coñecido tamén como Proxecto "Pile" ou "X-10", liderado por Arthur H. Compton como parte do Proxecto Manhattan. Os directores do laboratorio foron sucesivamente Richard L. Doan, Samuel K. Allison, Joyce C. Stearns e Farrington Daniels. Entre os científicos que traballaron neste proxecto estiveron Enrico Fermi, James Franck, Eugene Wigner e Glenn Seaborg.
Unión pola Europa das Nacións
A Unión pola Europa das Nacións é unha coalición de partidos nacionalistas e (maioritariamente) euroescéptica con escanos no Parlamento Europeo. Esta unida á ampla Alianza pola Europa das Nacións. O seu membro irlandés, Fianna Fáil, é considerada a forza predominante do grupo a pesar de que foi a única forza das membros que apoiou o Tratado polo que se establece unha Constitución Europea que foi negociado polo seu líder Bertie Ahern cando era Presidente do Consello da Unión Europea no 2004.
Manuel Lois Vázquez
Traxectoria
Estudou no Colexio-Seminario Menor de Nosa Señora dos Milagres e despois fixo o bacharelato no Instituto de Ourense, rematando en 1883. Cursou a carreira de Medicina na Universidade de Santiago de Compostela e na Universidade de Valladolid, licenciándose na de Compostela en 1896. Desde outubro de 1896 exerceu como médico municipal en Maside. Colaborou en O Tio Marcos d'a Portela, A Tía Catuxa O Galiciano, A Monteira, Álbum Literario e El Eco de Galicia. Asinou algunhas das súas composicións co pseudónimo Mefistófeles e outras cos anagramas Leunam Siol e Nunelasoli.
Góis
Etimoloxía
O topónimo Góis provén do baixo latín gotes que significa 'montes pedregosos'.
Francisco Lourido Sánchez
Vida persoal
Casou con Avelina Cao, a súa filla Consuelo Lourido Cao casou con José Ramón Vázquez.
Satélite asteroidal
Asteroides con satélites
Na seguinte listaxe aparecen algúns dos asteroides máis destacados que posúen satélites. Ata xuño de 2015 identificáranse 258 asteroides neste grupo.
Itabashi
O barrio de Itabashi limita cos barrios de Nerima, de Toshima, de Kita (son da prefectura de Toquio); cos concellos de Wakō e de Toda (son da prefectura de Saitama).
Scream (grupo musical)
Scream é unha banda estadounidense de hardcore punk formada en Alexandria, Virginia e asentada na actualidade en Washington, D.C.. Formouse en 1981 e estivo actica ata o ano 1990. No ano 2009 reuniuse novamente para realizar varios concertos.
Obsesión
Tipos
Dende o punto de vista psicolóxico, é posible recoñecer numerosos tipos de obsesións.
No plano amoroso, pode provocar incluso traxedias, xa que o ser obsesivo, habitualmente, acostuma intentar posuír á persoa idealizada e estar disposto a todo con tal de apropiarse dela. Este tipo de persoas, adoitan ter unha baixa autoestima.
Barreiros, Amares
Barreiros é unha freguesía portuguesa do concello de Amares, con 3,04 km² de área e 702 habitantes (2001). Densidade: 230,9 hab/km².
Hans Stuck
Carreira antes da Segunda Guerra Mundial
1938 comezou mal, Stuck foi despedido ou abandonou o equipo de Auto Union (as versións dos dous lados difiren). Logo dunha serie de lesións doutros pilotos do equipo, así como da presión do goberno alemá (unha vez máis, as versións diferéncianse de que combinación de factores foi a causa), foi contratado de novo e gañou un terceiro Campionato Europeo de Montaña, o seu último grande éxito antes da guerra.
Carreira de posguerra
En 1953 pilotou un Porsche Spyder, sen éxito. Un contrato con BMW, a partir de 1957, foi máis fructífero, aínda que as súas primeiras subidas para eles (nun Tipo 507) non o foron. O cambio ao diminuto BMW 700 RS funcionou, e nos anos 60 converteuse no campión de subidas alemán por última vez. Decidiu retirarse cunha nota elevada e pechou a súa carreira profesional.
Georg Wilhelm Steller
75px 165px
125px 115px
Traxectoria
En setembro a expedición partiu cara a península de Kamchatka. Steller pasou o inverno en Bolsheretsk, onde axudou a organizar unha escola local. A continuación incorporouse á expedición de Bering que partiu cara a América a bordo dos barcos Sviatoi Piotr (San Pedro) e Sviatoi Pavel (San Paulo). Ambos os barcos perderon o contacto entre si e o Sviatoi Piotr, comandado polo propio Bering, e a bordo do que ía Steller, chegou ás costas da actual Alasca, en concreto á illa Kayak, en xullo de 1741, parando unicamente coa intención de recoller auga fresca. Esta parada foi aproveitada por Steller para percorrer a illa, sendo o primeiro naturalista europeo en describir numerosas plantas e animais de Norteamérica, entre eles un córvido entón descoñecido para os europeos e que despois sería chamado na súa honra gaio de Steller (Cyanocitta stelleri).
Pandeireta
Historia
O instrumento remóntase a varios miles de anos atrás, tendo sido tocado en Exipto, Asia Menor e sendo mencionado na Biblia en varias ocasións coma "tímpano", denominación coa que tamén se coñeceu en latín, lingua que serviu de ponte entre o hebreo orixinal e as linguas latinas actuais. Está comunmente aceptado que a denominación galega procede do latín "pandorius" aínda que "tímpano" foi talvez o nome propio latino. De todas formas, resulta moi difícil distinguir entre a tipoloxía cadrada (pandeiro) e a redonda (pandeireta) cando se investiga tomando textos antigos, xa que ambos os instrumentos tiveron a mesma denominación en diferentes etapas históricas e zonas do mundo.
Alice Szászné Burger
Traxectoria
As áreas nas que centrou as súas investigacións son a arqueoloxía da Roma provincial, especialmente a relativa á provincia de Pannonia e á antiga cidade de Aquincum, así como o estudo dos cemiterios e dos rituais funerarios, a investigación sobre monumentos e a numismática. Con estas liñas de interese, participou en diversas escavacións nas provincias húngaras de Baranya, Tolna e Somogy, e participou en proxectos de investigación como Tabula Imperii Romani (para a creación dun mapa arqueolóxico do Imperio Romano), Corpus Signorum Imperii Romani (para a catalogación das esculturas imperiais) e Corpus Inscriptionum Latinarum (sobre as inscricións latinas antigas, fundamentalmente en Hungría).
Lampris immaculatus
Etimoloxía
O epíteto específico, immaculatus, fai referencia a que o seu corpo non ten manchas, como o seu conxénere Lampris guttatus.
Aeroporto de Ronneby
O aeroporto de Ronneby (IATA: RNB, ICAO: ESDF) é un aeroporto sueco situado a uns 4 km da cidade de Ronneby e a uns 30 km de Karlshamn e Karlskrona, no sur do país. É o sexto aeroporto 15º aeroporto máis concorrido de Suecia, con 231 562 pasaxeiros no ano 2016.
Enxeñaría industrial (España)
Orixe histórica
No século XIX apareceron os primeiros centros de ensinos ou Escolas Profesionais Obreiras, que tiñan por obxecto constribuir ao perfeccionamento de determinados oficios industriais e artísticos. Así se crearon centros tales como o Real Conservatorio de Artes de Madrid no que se organizaron estudos de Mecánica, Física, Química e Delineación. Outro exemplo da orixe histórica da Enxeñería industrial é o da Escola Politécnica Superior de Alcoy, cuxo antecedente máis remoto remóntase a 1828, data na que os membros do organismo gremial da localidade, a Real Fábrica de Panos e Papel RFPP, acordaron fundar o Establecemento Científico Artístico, centro estruturado en catro Cátedras no que se empezaron a impartir os ensinos técnicos.
A carreira de Enxeñeiro industrial xorde, polo tanto, por un Real Decreto promulgado en setembro de 1850. Para impartir a docencia créase entón o Real Instituto Industrial, que estableceu Escolas en Madrid, Barcelona, Xixón, Sevilla, Valencia e Vergara. A súa instauración realizouse por Real Decreto de 4 de setembro, do Ministerio de Instrución e Obras Públicas. Estas Escolas Industriais de España organizábanse en tres niveis: elemental, de ampliación e superior. Estes tres ensinos organízanse de modo que os alumnos das escolas elementais puidesen pasar ás de Ampliación e os destas ás de Superior. Estas escolas tiveron unha vida efémera, de modo que en 1866 suprimiuse o Real Instituto e soamente persistiu a Escola de Barcelona grazas ao apoio da súa Deputación Provincial.
A creación en Bilbao primeiro (1897) e logo en Madrid (1901) de Escolas Superiores de Enxeñeiros Industriais e o establecemento dos ensinos profesionais correspondentes determinadas por toda a nación, pechou o paréntese que abrira en 1866 a supresión do Real Instituto Industrial. Desde entón e ata época moi recente formábanse Enxeñeiros Industriais nas tres Escolas de Madrid, Barcelona e Bilbao, e na actualidade reciben formación académica en numerosos e diversos centros ao longo e ancho da nosa xeografía.
Regulación actual
Esta falta de definición clara das atribucións, prodúcese polo menos oitenta anos, ata que en 1935 (Decreto de 18 de setembro de 1935 de competencias profesionais do Enxeñeiro industrial), e como recoñecemento á actividade do Enxeñeiro industrial, o goberno dita o decreto que regula as súas competencias profesionais, aínda vixentes hoxe día e que recollen ese sentir deontolóxico.
Tetis (titánide)
Na mitoloxía grega, Tetis era unha titánide e unha deusa do mar, irmá e dona do deus Océano, e nai dos principais ríos do mundo: Nilo, Alfeo, Meandro, etc, e de tres mil fillas chamadas oceánidas.
Pementeira
Historia
O seu alto valor foi unha das razóns pola que os portugueses estiveron na procura da ruta cara as illas das especias en oriente, arrodeando África.
Usos
Utilizouse noutrora para o tratamento da blenorraxia e a bronquite crónica.
Proxectos xenoma
Ensamblaxe do xenoma
A ensamblaxe do xenoma é un problema de computación moi difícil, cuxa dificultade se incrementa porque moitos xenomas conteñen gran cantidade de secuencias idénticas, coñecidas como repeticións. Estas repeticións poden ter lonxitudes de miles de nucleótidos, e algunhas aparecen en miles de localizacións diferentes, especialmente nos xenomas grandes de plantas e animais.
Perspectivas históricas e tecnolóxicas
Cando as axencias de investigación deciden que novos xenomas queren secuenciar, a énfase ponse nas especies que son de grande importancia como organismos modelo ou teñen unha relevancia para a saúde humana (por exemplo, as bacterias patóxenas ou os vectores epidemiolóxicos como os mosquitos) ou especies que teñen importancia comercial (por exemplo, o gando doméstico ou as plantas agrícolas). Ponse unha énfase secundaria nas especies cuxos xenomas poden axudar a responder importantes cuestións na evolución molecular (por exemplo, o chimpancé común).
Fukuoka
O concello de Fukuoka limita cos concellos de Itoshima, Nakagawa, Kasuga, Ōnojō, Umi, Shime, Kasuya, Hisayama, Shingū (estes son da prefectura de Fukuoka); Saga, Kanzaki e Yoshinogari (estes últimos son da prefectura de Saga).
Galera (barco)
Galeotes
miniatura|300px|Galera con mastros e velas Galeote é o nome que se lle daba aos remeiros das galeras como condenado ou como cativo.
Contrariamente á crenza xeneralizada, non se empregaban escravos como remeiros nas galeras, nin polos bizantinos nin polos árabes, nin sequera polos seus predecesores romanos e gregos. Ao longo da existencia do imperio, as tripulacións bizantinas eran maioritariamente constituídas por homes nacidos libres de clases baixas, que eran soldados profesionais, obrigados por lei a prestar servizo militar (strateia) en troques de pagamento ou terras.
Scrubs
Principais
miniatura|200px|[[Zach Braff é J.D.]] miniatura|150px|[[Sarah Chalke fai da Dra. Elliot Reid.]] miniatura|165px|[[Donald Faison é Turk, o mellor amigo de J.D.]]
Hemúlidos
Os Hemúlidos (Haemulidae) son unha familia de peixes principalmente mariños, incluída na orde dos Perciformes. Algunhas especies entran en estuarios e rara vez viven en auga doce. Están distribuídos polos océanos Atlántico, Índico e Pacífico.
Moctezuma II
Malia que o goberno de Moctezuma II foi sucedido por outros dous líderes aztecas logo da súa morte, os seus reinados foron moi breves e o imperio colapsou rapidamente con eles. As representacións históricas de Moctezuma caracterizáronse por amosar o seu papel como gobernante dunha nación derrotada, e moitas fontes describírono como débil, supersticioso e indeciso. A súa historia segue sendo unha das narrativas de conquista máis coñecidas da historia do contacto europeo cos nativos americanos, e foi mencionada ou retratada en numerosas obras de ficción histórica e cultura popular.
Hemúlidos
Características
É característica a boca pequena, con labios grosos, con dentes na mandíbula pero, normalmente, non no vómer; con 2-6 poros amplos na barbilla ás veces seguidos dun suco. Algunhas especies poden chegar a alcanzar ata 60 cm de lonxitude.
Ardales
Entre os seus lugares de interese cabe destacar o Castelo da Peña, do século IX, o poboado rupestre de Bobastro, os encoros do Guadalhorce, o Caminito del Rey e a cova prehistórica Doña Trinidad.
Campos do Jordão
Moitas persoas ricas teñen grandes mansións nos barrios densamente arborizados da cidade, que habitan na temporada de inverno. A clase media costuma transladarse por períodos máis curtos: fins de semana ou mesmo facendo unha visita dun día, apenas. Pola cantidade de visitantes pódese comparar o movemento na cidade no inverno coas cidades de praia durante os meses de verán.
Machismo
O machismo é o conxunto de actitudes e comportamentos que rebaixan a dignidade das mulleres marxinándoas fronte aos homes, polo simple feito de seren mulleres: é dicir, simplemente debido ao seu sexo.
Fran Cortegoso
Francisco Cortegoso, nado en Pontevedra o 17 de agosto de 1985 e finado no Teso (Bora, Pontevedra) o 5 de outubro de 2016, foi un poeta galego.
Castro de Lourido
O topónimo galego Castro de Lourido pode referirse a:
Rubiás, Rubiás dos Mixtos, Calvos de Randín
Xunto con Santiago e As Maus conformaba ata 1864 o Couto Mixto.
Zelmira
Historia
Zelmira é a última das óperas napolitanas. A súa primeira representación tivo lugar no Teatro San Carlo da cidade italiana o 16 de febreiro de 1822. Á estrea seguiulle un grande éxito na súa estrea en Viena o 13 de abril de 1822, como parte dun Festival Rossini de tres meses de duración para a cal Rossini escribiu música adicional. Seguíronlle representacións en varias cidades italianas, e o 24 de xaneiro de 1824 tivo lugar a estrea en Londres baixo a dirección do propio Rossini e coa daquela muller do compositor, Isabella Colbran, no papel principal. En 1826 foi representada en París. Contra o ano 1835 tivo lugar unha representación na cidade estadounidense de Nova Orleáns.
Hattusa
Antes de ser unha cidade hitita, foi unha cidade hatti, quen a denominaban na súa lingua Hattush.
Berce da civilización
miniatura|Mapa de [[Mesopotamia.]] O termo berce da civilización refírese a localizacións onde, segundo os datos arqueolóxicos, puido ter xurdido a civilización. O pensamento actual é que non houbo un único berce, senón varias civilizacións que se desenvolveron independentemente, co Crecente Fértil (Mesopotamia e Antigo Exipto) considerados os máis antigos. Outras civilizacións xurdiron en Asia entre as diferentes culturas que poboaban os vales dos ríos, como na chaira indoganxética do subcontinente indio e no río Amarelo da China. O alcance e a influencia destas primeiras civilizacións en Oriente Próximo e Asia Oriental está en disputa. Os estudosos concordan que as civilizacións de Mesoamérica, principalmente no actual México, e civilización de Caral no actual Perú xurdiron independentemente das de Eurasia.
Lingua luvita
O luvita é unha lingua anatolia emparentada co hitita-nesita e co palaíta. Falouse no sur de Anatolia no II e no I milenio antes da nosa era. Sobreviviu á caída do Imperio hitita e dela derivaron o milio, e logo o licio.